armvectores/hy_wikipedia_2023 huggingface dataset:
Բոլդուին Լոնսդեյլ

Բոլդուին Լոնսդեյլ (անգլ.՝ Baldwin Lonsdale, 1950, Մոնտե Լավա, Վանուատու - հունիսի 17, 2017), վանուատցի պետական և հասարակական գործիչ, Անգլիկան եկեղեցու քահանա, 2014 թվականի սեպտեմբերի 22-ից Վանուատուի 8-րդ նախագահը։


== Կենսագրություն ==


=== Երիտասարդ տարիներ ===
Բոլդուին Լոնսդեյլը ծնվել է Տորբա պրովինցիայի Մոտա Լավա կղզում։ Աստվածաբանական դասընթացների է հաճախել Նոր Զելանդիայի Օքլենդի Սուրբ Հովհաննեսի քոլեջում և Սողոմոնյան կղզիների Կոհիմարամայի Եպիսկոպոս Փաթեսոնի անվան աստվածաբանական քոլեջում։ 1968-1972 թվականներին աշխատել է Բրիտանիայի ազգային ծառայությունում, այնուհետև՝ Տոռես և Բանկս կղզիների Տորբա պրովինցիայի կառավարությունում զբաղեցրել է գլխավոր քարտուղարի պաշտոնը, որից հետո դարձել է Անգլիկան եկեղեցու քահանա։


=== Վանուատուի նախագահ ===
2014 թվականի սեպտեմբերի 22-ին ընտրողների կոլեգիայի անդամները, որոնք կազմված էին պառլամենտի 52 անդամներից և պրովինցիաների 6 նահանգապետներից քվեարկության 8 փուլից հետո (քվեարկությունը բարդացվել էր վարչապետ Ջո Նատումանի և ընդդիմության ներկայացուցչի միջև ծագած տարաձայնությունների պատճառով) Վանուատուի նախագահ ընտրվեց Բոլդուին Լոնսդեյլը, որը 58 հնարավոր քվեներից ստացավ 46 ձայն։ Այդ ամբողջ ժամանակաշրջանում նախագահի պաշտոնը զբաղեցնում էր Ֆիլիպ Բոեդորոն, որը փոխարինել էր պաշտոնաթող Իոլու Ջոնսոն Աբիլին։ Հենց նույն օրը տեղի ունեցավ Լոնսդեյլի երդմնակալության արարողությունը և նախագահի պաշտոնում իր առաջին ելույթի մեջ ասաց, որ «ես առաջնահերթություն եմ տալիս իմ այն համոզմանը, որ մեր երկրի օրեսնդրությանը պետք է միշտ հետևել և որ խաղաղությունը, միասնականությունը, արդարությունն ու ներդաշնակությունը գերակայում են բոլոր ժամանակներում։ Եվ ես կոչ եմ անելու բոլոր քաղաքացիներին, որ աջակցության կարիք ունենք»՝ նշելով, որ նախագահի պաշտոնում ընտրվելն աղոթքի արդյունք էր և որ ինքը պայքարելու է երկրի բոլոր սեկտորներում ժողովրդավարության հաստատման, ինչպես նաև երկրի կրթական ծրագրեր Աստծո խոսքը ներառելու համար։ Լոնսդեյլին ընտրվելու կապակցությամբ շնորհավորեցին Նոր Կալեդոնիայի ազգային ազատագրման Կանակի սոցիալական ռազմաճակատի մամուլի ծառայության ներկայացուցիչ Վիկտոր Տուտուգորոն, էմիր Սաբահ ալ-Ահմեդ ալ-Ջաբեր աս-Սաբահը և Քուվեյթի արքայազն Նավաֆ ալ-Ահմեդ ալ-Ջաբեր աս-Սաբահը, Քուվեյթի վարչապետ Ջաբեր ալ-Մուբարաք ալ-Համադ աս-Սաբահը։
2015 թվականի մարտին Ճապոնիայի Սենդաե քաղաքում անցկացվող Տարերային աղետների վտանգը նվազեցնող համաշխարհային համաժողովին Լոնսդեյլը Վանուատուով անցած «Փեմ» ցիկլոնի հետևանքները վերացնելու նպատակով դիմեց միջազգային օգնությանը՝ նշելով, որ այդ «հրեշի» առաջացման հիմնական գործոնը եղանակի գլոբալ փոփոխությունն է, որի արդյունքում այժմ երկիրը ստիպված է կրկին վերաշինվել։


== Մահ ==
Լոնսդեյլը մահացել է 2017 թվականի հունիսի 17-ին Պորտ Վիլայում սրտային նոպայից։


== Ծանոթագրություններ ==
Don’t Phunk with My Heart

«Don’t Phunk with My Heart» (այլ անվանում՝ «Don’t Mess with My Heart»), երգ The Black Eyed Peas խմբի չորրորդ Monkey Business ալբոմից։ Թողարկվել է 2005 թվականի մայիսի 10-ին որպես այդ ալբոմի գլխավոր սինգլ։


== Հետաքրքիր փաստեր ==
Որոշ ռադիոներում երգը կոչվել է «Don’t Mess with My Heart»:
2007 թվականին համացանցում հայտնվել է վիդեո-մեշափ «The Black Eyed Peace [sic] ft Zdob şi Zdub — Don’t Mess with Inima Mea» անունով, որում «Don’t Phunk with My Heart» երգը միացված է մոլդովական Zdob şi Zdub խմբի «DJ Vasile» երգի հետ։


== Երգացանկ ==
CD single«Don’t Phunk with My Heart» — 4:04
«Don’t Phunk with My Heart» (Chicago house remix) — 3:48CD maxi«Don’t Phunk with My Heart» — 4:04
«Don’t Phunk with My Heart» (Chicago house remix) — 3:48
«Bend Your Back» — 3:43
«Don’t Phunk with My Heart» (տեսահոլովակ)Promo CD«Don’t Mess With My Heart» (ռադիոտարբերակ) — 4:04


== Հիթ-շքերթներ և վաճառք ==


== Ծանոթագրություններ ==
Դոնի Ռոստովի զինանշան

Դոնի Ռոստովի զինանշան, Դոնի Ռոստով քաղաքի պաշտոնական նշաններից մեկը զինանշանն է (նաև օրհներգը, դրոշը)։


== Պատմություն ==


=== Առաջին զինանշան ===

Դոնի Ռոստովի առաջին զինանշանը հաստատվել է 1811 թվականի հուլիսի 20-ին։
Համապատասխան պատկերով և նկարագրությամբ հոդվածը առկա է Պ.Պ. Ֆոն Վինկլերի ալբոմներից մեկում։ Նկարագրությամբ ասվում է.
«Երկնագույն դաշտում աշտարակն է։ Կապույտ դաշտը նշանակում է վայրենի ցեղերից պաշտպանվելը, արգելքը, աշտարակը` նրանցից բարձր լինելը։ Կարմիր դաշտում զինամթերք է։ Դա վկայում է այն մասին, որ նրանք միշտ հաղթել են թշնամիներին»։


=== Երկրորդ, ոչ պաշտոնական զինանշան ===
 
19-րդ դարի կեսերին ի հայտ եկավ Դոնի Ռոստովի երկրորդ, ոչ պաշտոնական զինանշանը։ Այն ստեղծել էր պատմաբան Ա.Ա. Սկալկովսկին։
«Վերևի ձախ մասում վահանն է։ Վահանի բարձրությունը խորհրդանշում է հաջողությունը։ Կապույտ դաշտում աշտարակն է։ Աշտարակի վերևում հաղթանակ տարած զինվորն է»։
Սկզբում այս զինանշանի վահանը գտնվել է վերին կենտրոնական հատվածում, հետո տեղափոխվել է ձեխ հատված։


=== Երրորդ, ոչ պաշտոնական զինանշան ===
1864 թվականին քաղաքագլուխ Ա.Մ. Բայկովը պատվիրել է քաղաքի դրոշակ` քաղաքի զինանշանով։
«Այս զինանշանը իմաստով մոտ է նախորդ զինանշանին։ Վերևի ձախ մասում վահանն է։ Վահանի բարձրությունը խորհրդանշում է հաջողությունը։ Աշտարակի վերևում հաղթանակ տարած զինվորն է»։
Այս երկու տարբերակները, պաշտոնական ընդունում չստացան, բայց աշխատանքը կատարվել էր պրոֆեսիոնալ մակարդակով։


=== Չորրորդ, պաշտոնական զինանշան ===

1904 թվականին Դոնի Ռոստովը ստացել է մարզի գլխավոր քաղաքի կոչումը և համապատասխան իրավունքները։ Այս զինանշանը պաշտոնապես հաստատվել է։
«Այս զինանշանը իմաստով մոտ է նախորդ երկու զինանշաներին։ Վերևում թագ է պատկերված։ Թագի բարձրությունը խորհրդանշում է հաջողությունը։ Աշտարակի կողքին հաղթանակ տարած զինվորն է»։


== Ծանոթագրություններ ==
Նիժնի Դուբովեց (գյուղ, Տյաչևի շրջան)

Նիժնի Դուբովեց (ուկրաիներեն՝ Нижній Дубовець), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Նիժնի Դուբովեց գյուղում բնակվում էր 1 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազան (ընտանիքի կենտրոն)

«Կազանի» ընտանիքի կենտրոն, Կազանում և Թաթարստանում ամուսնությունների գրանցման (ՔԿԱԳ) հիմնական պալատն է։ Քաղաքի հիմնական տեսարժան վայրերից է`կառուցված հսկայական կաթսայի տեսքով։ Տանիքում կա դիտահանդեսի հարթակ, որտեղից կարելի է տեսնել Կազանի Կրեմլը, Կրեմլի առափնյան և շրջակայքը։ Բացվել է 2013 թվականի հուլիսի 5-ին։


== Տեղայնք ==
Գտնվում է Կազանկա գետի աջ ափին՝ գրեթե շրջանաձև թերակղզում, Կրեմլի պատնեշի հյուսիսային հատվածում, քաղաքի կենտրոնում՝ Նովո-Սավինովսկի շրջանում։


== Ճարտարապետություն ==
Շենքն ունի շատ յուրօրինակ ճարտարապետություն և նման է կաթսայի, ավանդական ասիական կաթսա բոցավառ կրակի վրա։ Երեք վերելակներով կարելի է բարձրանալ դիտահանդեսի հարթակ, որը գտնվում է ծովի մակերևույթից 32 մետր բարձրության վրա։ Երեկոյան շենքն ունի հարուստ լուսավորություն, որը կաթսայի տակ վառվող կրակի դեր է կատարում։
Տոնակատարությունների սրահներն ունեն յուրօրինակ ինտերիեր յուրօրինակ զարդարանքով և ծաղկային լուծումներով։ Ներքևի հարկի սրահը կառուցված է Կամա-վոլգյան Բուլղարիայի ոճով, երրորդ հարկը խորհրդանշում է Կազանի խանության ժամանակաշրջանը։
Կառույցի հեղինակը բուրյաթացի քանդակագործ և ճարտարապետ Դաշի Նամդակովն է։


== Շրջակայք ==
2016 թվականին ընտանիքի կենտրոնի մոտ տեղադրվել է Դաշի Նամդակովի «Կին և տղամարդ» զիլանտե զույգերի տեսքով (քաղաքի խորհրդանիշեր) և ձագուկների հետ ինձերի  (հանրապետության խորհրդանիշեր) քանդակներ, որոնք խորհրդանշում են հավատարմություն, ամուսնական կապերի ամրություն և պահպանում են ընտանեկան արժեքները։
Ընտանիքի կենտրոնի շրջակայքում կան կանաչ գոտիներ, արահետներ, որոնք զբոսաշրջիկների հաճախակի այցելվող հանգստավայրերից են, ինչպես նաև այստեղ են կազմակերպվում Հանրապետության և քաղաքի օրվա, մշակութային, սպորտային և այլ զանգվածային միջոցառումներ։


== Պատկերասրահ ==

		


== Ծանոթագրություններ ==
Յոթ կյանք

«Յոթ կյանք» (անգլ.՝ Seven Pounds), ռեժիսոր Գաբրիելե Մուչինոյի ֆիլմերից (դրամա), որի գլխավոր դերերը մարմնավորում են Ուիլ Սմիթը, Ռոզարիո Դոուսոնը, Վուդի Հարելսոնը, Մայքլ Իլին, Բարի Պեփերը, Էլպիդիա Կարիլոն, Ռոբին Լին, Ջո Նունեսը, Բիլ Սմիթրովիչը, Տիմ Կելեհերը։ Համաշխարհային պրեմիերան տեղի է ունեցել 2008թ. դեկտեմբերի 19-ին։


== Սյուժե ==
Ֆիլմը սկսվում է գլխավոր հերոսի զանգով 911 համարին` դժբախտ պատահարի` ինքնասպանության մասին։ Որպես զոհ նա ներկայացնում է իրեն։
Փորձելով ուղղել իր անցյալի սխալները, ինժեներ Թիմը, իր եղբոր փաստաթղթերի միջոցով, իրեն ներկայացնում է որպես հարկային տեսուչ և ուղևորվում է մի արտասավոր ճանապարհորդության, որպեսզի իր կյանքի ճակատագրական միջադեպի մեղքերը կարողանա քավել։ Իր ուղևորության ընթացքում նա հանդիպում է յոթ անծանոթների, որոնց թվում էր նաև մահացու հիվանդ Էմիլին, որն իրեն անվանում էր որպես խփված թևերով աղջիկ։ Թիմը հանկարծակի սիրահարվում է նրան, որն ահագին շեղում է նրա նախնական ծրագրերը։


== Դերերում ==


== Ծանոթագրություններ ==


== Արտաքին հղումներ ==
Յոթ կյանք(անգլ.) ֆիլմը Internet Movie Database կայքում
«Յոթ կյանք»(ռուս.) ֆիլմը ԿինոՊոիսկ կայքում։
Կոլոնկա (գյուղ, Ալշեևսկի շրջան)

Անվան այլ կիրառումների համար տե՛ս՝ Կոլոնկա (այլ կիրառումներ)Կոլոնկա (ռուս.՝ Колонка, բաշկիրերեն՝ Колонка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բյուրեղապակե գունդ (նկար)

«Բյուրեղապակե գունդ» (անգլ.՝ The Crystal Ball), անգլիացի պրեռաֆայելիտ նկարիչ Ջոն Ուիլյամ Ուոթերհաուսի նկարը՝ ստեղծված 1902 թվականին։ Նույն 1902 թվականին կտավը ցուցադրվել է Թագավորական ակադեմիայում։ Նկարում հորիզոնական և ուղղահայաց գծերով, ինչպես նաև շրջաններով զգացվում է Իտալական Վերածննդի ազդեցությունը նկարչի վրա, «ոչ թե գոթիկայի սրածայր կամարները»։ Գտնվում է մասնավոր հավաքածուում։


== Նկարագրություն ==
Նկարում պատկերված է կին, որը նայում է մոգական բյուրեղապակուն՝ թույլ տալով դիտողին պատկերացնել, թե ինչ կարող էր նա տեսնել և մտածել այդ պահին։ Նրա արտաքին տեսքը ցույց է տալիս մտադրությունների մաքրությունը, սակայն հետևի պլանում գտնվող գանգը խորհրդանշում է առավել չարամիտ երանգ։
Սենյակի ետին պլանի ճարտարապետական տարրերն ստեղծել են Վերածննդի դարաշրջանի ոճի տպավորություն, որը տարբերվում է գոթական ոճից, ինչը բնութագրական էր այդ շրջանի շատ նկարների համար։ Այս աշխատանքի ընդհանուր տարրերը, որոնք պահպանվել են նկարչի գործունեության ողջ ընթացքում, ներառում են նաև բարեկազմ թխահերի նրբագեղ շրջազգեստը։ Հավանաբար Ուոթերհաուսը մի քանի անգամ փոխել է կնոջ մարմնի դիրքը, մինչև որ կհասներ նախընտրած կեցվածքին։


== Պատմություն ==
Նկարի նախկին տերերից մեկը ներկել է գանգի պատկերը, սակայն ավելի ուշ վերականգնումը վերադարձրել է նկարի նախնական տեսքը։


== Ծանոթագրություններ ==


== Արտաքին հղումներ ==
«The Crystal Ball»։ john-william-waterhouse.com (անգլերեն)։ Վերցված է 2020-10-17
Վետրյանկա (գյուղ, Սոկիրյանիի շրջան)

Անվան այլ կիրառումների համար տե՛ս՝ ՎետրյանկաՎետրյանկա (ուկրաիներեն՝ Вітрянка), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Վետրյանկա գյուղում բնակվում էր 1 242 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զավրիյան

Զավրիյան, հայկական ազգանուն։


== Ազգանունը կրողներ ==
Դավիթ Քրիստափորի Զավրիյան (1889-1957), հայ քիմիկոս։


== Ծանոթագրություններ ==
Վիլիա միսերիա

Վիլիա միսերիա (իսպ.՝ Villa miseria, թարգմանաբար նշանակում է աղքատության քաղաք, հոգն. թվով՝ villas miseria, կամ պարզապես՝ villa)) - առանց իշխանությունների թույլտվության ստեղծված բնակավայրերի, հետնախորշերի ընդհանուր անվանումը Արգենտինայում։ Դրանց բնորոշ է խիտ բնակեցված լինելը, կացարանների ժամանակավոր բնույթը։ Անվանումը ծագել ու տարածվել է Բեռնարդո Վերբիտսկու Villa Miseria también es América («Վիլիա միսերիան նույնպես Ամերիկա է») վեպից, որտեղ նկարագրված են ժամանակավոր կացարաններում ապրողների կյանքի դժվար պայմանները «անփառունակ տասնամյակի» ժամանակաշրջանում։ Այդ կարգի բնակավայրերում ապրողներին անվանում են «վիլիերո» (իսպ՝. villero): Երկրի տարբեր կառավարությունների (ինչպես ռազմական, այնպես էլ քաղաքացիական) օրոք իշխանությունները փորձել են արմատականորեն լուծել հիմնախնդիրը՝ ժամանակավոր կացարանները քանդելով և որոշակի հաջողությամբ դրանք փոխարինելով նորմալ բնակարաններով։
Ժամանակավոր այդ կացարանները թիթեղից, փայտից, կավից, ձեռքի տակ եղած այլ նյութերից պատրաստված խրճիթներ, խորդանոցներ են։ Վիլիաներում, որպես կանոն, փողոցները սալարկված չեն, բացակայում են սանիտարական պայմանները։ Ջրատար և կոյուղատոար ցանցը, եթե կա, կիսատ-պռատ վիճակում է, մի կերպ հարմարեցված։ Էլեկտրամատակարարումը, եթե կա, ապահովվում է հիմնական ցանցին գաղտնի, ապօրինի  միացումների միջոցով։
Վիլիաները մեծ մասամբ անկանոն կերպով առաջացել են մեծ քաղաքների մերձակայքում։ Ռոսարիոյի բնակչության 13, Բուենոս Այրեսի և Կորդովայի՝ 5-10 տոկոսը, 2009 թվականի մարդահամարի տվյալներով, բնակվում էր վիլիաներում։ Դրանցից ամենախոշորը Բուենոս Այրեսի մերձակայքում գտնվող Villa 31-ն էր, որտեղ ապրում էր շուրջ 26.000 մարդ։ 10.000-ական բնակիչ ունեին Սան Իսիդրոյի La Cava-ն և Կորդովայի Villa La Tela-ն։
Վիլիաներում ապաստանածները կամ ծայրը ծայրին չհասցնող տեղացիներ են, կամ ներգաղթածներ։ Նրանց շրջանում մեծ է թմրանյութերի վաճառքի ու օգտագործման, գողությունների, սպանությունների և այլ հանցագործությունների թիվը։
Իշխանությունները տասնամյակներ շարունակ տարաբնույթ միջոցառումներ են մշակել ու ձեռնարկել իրավիճակը շտկելու համար։ Եղել են բռնի տեղահանություններ՝ առանց այլընտրանքային բնակարանի տրամադրման (մանավանդ՝ ֆուտբոլի աշխարհի 1978 թվականի առաջնության նախապատրասության շրջանում), սակայն հիմնականում ջանքեր են գործադրվում բնակարանային շինարարությանը լայն թափ հաղորդելու կամ վիլիաներում պայմանները բարելավելու միջոցով հասնել հիմնախնդրի լուծման։ Այդ նպատակով մշակվել են Programa de Mejoramiento de Barrios (կրճատ՝ Promeba), Programa Nuevos Barrios և համանման այլ ծրագրեր, որոնց իրագործումը հնարավորություն կընձեռի համեմատաբար կարճ ժամանակամիջոցում նկատելիորեն բարելավել վիճակը։


== Ծանոթագրություններ ==
Աչերենցա

Աչերենցա (իտալերեն՝ Acerenza), կոմունա Իտալիայում՝ Բազիլիկատա մարզի Պոտենցա գավառում։
Բնակչությունը՝ 3.010 մարդ, բնակչության խտությունը՝ 39 մարդ/կմ²։ Զբաղեցնում է 77 կմ² տարածք։ Փոստային ինդեքսն է՝ 85011։ Հեռախոսային կոդը՝ 0971։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Բագրատ V Մեծ

Բագրատ V Մեծ ( վրաց.՝ ბაგრატ V დიდი  , Bagrat V Didi, 14-րդ դար - 1393, Թիֆլիս, Վրաց թագավորություն), Բագրատիոնների տոհմից վրաց վրաց թագավոր Դավիթ IX- ի որդին էր Սինդուխտար Ջաքելի կնոջից։ Նա 1355 թվականից համաղեկավար էր, իսկ թագավոր դարձավ 1360 թվականին հոր մահից հետո։


== Կյանք ==
Որպես արդար և հայտնի կառավարիչ, ով հայտնի է նաև որպես կատարյալ զինվոր, իր բազմազգ հպատակների կողմից հայտնի է որպես Բագրատ Մեծ։ Տրապիզոնի մատենագիր Միքայել Պանարետոսը, ով անձամբ ճանաչում էր թագավորին, նրան անվանում է «նշանավոր և հաղթական զորավար»։

Ավելի ուշ նա Ոսկե հորդայի խանի ՝ Տոխտամիշի դաշնակիցն էր Թեմուրի դեմ պատերազմում (հայտնի է նաև որպես Թամերլան)։ 1386-ի աշնան վերջին Թիմուրի հսկայական բանակը հարձակվեց Վրաստանի վրա։ Դաժան կռվից հետո 1386 թվականի նոյեմբերի 22-ին Թբիլիսին պաշարվեց և գրավվեց։ Քաղաքը կողոպտվեց, և Բագրատ V- ն ու նրա ընտանիքը բանտարկվեցին։ Օգտվելով այս աղետից` թագավորական վասալ Իմերեթի դուքս Ալեքսանդր I- ը իրեն հռչակեց որպես անկախ տիրակալ և 1387 թվականին Գելաթի վանքում պսակվեց Իմերեթի թագավոր։
Ազատություն ստանալու համար Բագրատ V- ը համաձայնեց հրաժարվել ուղղափառ քրիստոնեությունից և դառնալ մահմեդական։ Թեմուրը համաձայնեց ազատել Բագրատին և նրան 20,000 մոնղոլական զորքերի հետ ուղարկել Վրաստան։ Սակայն Բագրատի որդի Գեորգին, Բագրատի գաղտնի օգնությամբ, ամբողջովին ջախջախեց մոնղոլական բանակը և ազատ արձակեց թագավորին։
1387 թվականի գարնանը, Թեմուրը կրկին հարձակվեց Վրաստանի վրա, բայց չկարողացավ ստիպել վրացիներին ենթարկվել իրեն։ Պարսկաստանում ապստամբության և Շիրվանի արշավանքի լուրերը ստիպեց Թեմուրին հեռանալ։ 
1389 թվականին Ալեքսանդր Իմերեթացու մահվան ժամանակ, Բագրատը ի վիճակի եղավ պահպանել նրանց որպես վասալական իշխան։ 
Նա մահացավ1387 թվականին՝ գահը թողնելով իր որդի Գեորգի VII-ին։ 


== Ընտանիք և երեխաներ ==
Գեորգի VII-ը Բագրատի որդին էր առաջին կնոջից՝ Հելենա Մեգալե Կոմնեն, ով մահացավ 1366-ին։ 1367 թվականի հունիսին նա ամուսնացավ Աննա Մեգալ Կոմնեի հետ, ով Ալեքսիոոս III Տրապիզոնցու դուստրն էր։ Նա ունեց 4 երեխա  

Կոնստանտին I
Դավիթ
Թամար
Օլիմպիաս


== Ծանոթագրություններ ==
Տենասիլմա (գյուղ, Պիլվա շրջան)

Անվան այլ կիրառումների համար տե՛ս՝ ՏենասիլմաՏենասիլմա (էստ․՝ Tännassilma), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 182 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(1763) Վիլիամս

(1763) Վիլիամս (անգլ.՝ Williams), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 13-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,188684 ա. մ., առավելագույնը մոտենում է 1,7417 ա. մ. հեռավորության վրա և հեռանում 2,6357 ա. մ.։ Արեգակի շուրջ մեկ ամբողջական պտույտ է կատարում 1182,7 երկրային օրվա ընթացքում, իր ուղեծրով շարժվելով միջինում 0,304389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1763) Վիլիամս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանում Գերմանիայի դեսպանություն

Հայաստանում Գերմանիայի դեսպանություն (գերմ.՝ Die Botschaft der Bundesrepublik Deutschland in Armenien), Գերմանիայի Դաշնային Հանրապետության դիվանագիտական ներկայացուցչությունը Հայաստանում։
Հայաստանում Գերմանիայի դեսպանությունը գտնվում է մայրաքաղաք Երևանի Կենտրոն վարչական շրջանում՝ Չարենցի փողոցում։ Ներկայումս Հայաստանում Գերմանիայի արտակարգ և լիազոր դեսպանի պաշտոնը զբաղեցնում է Բերնհարդ Մաթիաս Քիսլերը։
Դիվանագիտական հարաբերություններ Հայաստանի և Գերմանիայի Հանրապետության միջև հաստատված են։
Դեսպանատանը գործում է նաև Հայաստանում Ավստրիայի և Բելգիայի պատվո հյուպատոսություն։


== Գերմանիայի մուտքի արտոնագիր ==
Հայաստանի քաղաքացիները կարող են դիմել Բելգիայի, Լյուքսեմբուրգի, Նիդերլանդների, Ավստրիայի և Շվեդիայի կարճաժամկետ շենգենյան վիզայի համար (առավելագույնը 90 օր կես տարվա ընթացքում) Հայաստանում Գերմանիայի դեսպանատուն։


== Ծանոթագրություններ ==
Նամ (այլ կիրառումներ)

Նամ, կարող է վերաբերել՝

Նամ - գյուղ Արևմտյան Հայաստանում, Բիթլիսի վիլայեթի Խիզանի գավառակում
Նամ - գետ Ռուսաստանում, Լոկչիմի վտակը
Ջեֆ Քինի

Ջեֆ Կինի (անգլ.՝ Jeffrey "Jeff" Kinney փետրվարի 19, 1971(1971-02-19)[…], Fort Washington, Փրինս Ջորջս շրջան, Մերիլենդ, ԱՄՆ), ամերիկացի խաղերի գյուտարար, ծաղրանկարիչ և մանկագիր։ Նրա գրքերից է «Թուլամորթի օրագիրը» (Diary of a Wimpy Kid) բեսթսելլերը, որը ունեցել է մի քանի շարունակություն։ 2010 թվականին գրքի մոտիվներով նկարահանվել է «Թուլամորթի օրագիրը» համանուն ֆիլմը, ապա ևս 3 շարունակություն։
Կինին նաև եղել է Poptropica մանկական ուղղվածությամբ խաղերի կայքի հեղինակ։
Ծնվել է Վաշինգտոն նահանգի Ֆորտ Վաշինգտոն քաղաքում, 1990-ական թվականների սկզբին սովորել է Մերիլենդի համալսարանում։ Ներկայումս իր կնոջ և երկու որդիների հետ ապրում է Մասաչուսեթս նահանգի Պլեյնվիլ քաղաքում։


== Գրքեր ==


=== «Թուլամորթի օրագիրը» շարք ===
2007 թվական - Diary of a Wimpy Kid
2008 թվական - Diary of a Wimpy Kid: Rodrick Rules
2009 թվական - Diary of a Wimpy Kid: The Last Straw
2009 թվական - Diary of a Wimpy Kid: Dog Days
2010 թվական - Diary of a Wimpy Kid: The Ugly Truth
2011 թվական - Diary of a Wimpy Kid: Cabin Fever
2012 թվական - Diary of a Wimpy Kid: The Third Wheel
2013 թվական - Diary of a Wimpy Kid: Hard Luck
2014 թվական - Diary of a Wimpy Kid: The Long Haul
2015 թվական - Diary of a Wimpy Kid: Old School
2016 թվական - Diary of a Wimpy Kid: Double Down
2017 թվական - Diary of a Wimpy Kid: The Getaway
2018 թվական - Diary of a Wimpy Kid: The Meltdown
2019 թվական - Diary of a Wimpy Kid: Wrecking Ball
2020 թվական - Diary of a Wimpy Kid: The Deep End
2021 թվական - Diary of a Wimpy Kid: Big Shot


=== Լրացում ===
2008 թվական - Diary of a Wimpy Kid: Do-It-Yourself Book
2010 թվական - The Wimpy Kid Movie Diary
2011 թվական - The Wimpy Kid Do-It-Yourself Book
2017 թվական - The Wimpy Kid Movie Diary: The Next Chapter
2019 թվական - Diary of an Awesome Friendly Kid: Rowley Jefferson's Journal
2020 թվական - Rowley Jefferson's Awesome Friendly Adventure
2021 թվական - Rowley Jefferson's Awesome Friendly Spooky Stories


== Ֆիլմագրություն ==
2010 թվականին Թուլամորթի օրագիրը ֆիլմում խաղացել է երկրորդ պլանի դեր։


== Ծանոթագրություն ==


== Արտաքին հղումներ ==
Kinney’s website.
Ալեքսանդր Գեյման

Ալեքսանդր Գեյման (ռուս.՝ Александр Александрович Гейман, օգոստոսի 26, 1866(1866-08-26), Ռուսական կայսրություն - 1939, Կիկինդա, Սերբիա), ռուս գեներալ-լեյտենանտ, քաղաքացիական պատերազմի մասնակից։


== Կենսագրություն ==
Ալեքսանդր Գեյմանը ծնվել է 1866 թվականի օգոստոսի 26-ին Ռուսական Կայսրությունում։
Կրթությունը ստացել է Թբիլիսյան կադետական կորպուսում (1884)։ Ավարտել է 3-րդ Ալեքսանդրովյան ուսումնարանը (1886)։ Քսան տարեկանում ստացել է կրտսեր սպայի կոչում։ Երկարատև ռազմական ծառայությունն անցկացրել է կուբանի կազակների հետ։ 1912 թվականին ավարտել է սպայական հրաձգային դպրոցը։ Առաջին համաշխարհային պատերազմի ժամանակ եղել է 14-րդ Կուբանյան կազակական գումարտակի (19.08.1914 թվականից), 8-րդ Կուբանյան կազակական գումարտակի (05.05.1915 թ.-ից), 2-րդ Կուբանյան կազակական գումարտակի (21.09.1915-02.1917) հրամանատար, գնդապետ (28.02.1915), գեներալ-մայոր (02.10.1917), 506-րդ հետևակային Պոչաևյան գնդի հրամանատար (1917), 3-րդ Կուբանյան կազակական բրիգադի հրամանատար (1917)։
1918 թվականի փետրվարին 3-րդ Կուբանյան կազակական բրիգադը փոխադրվում է Կուբան։ 1918 թվականի փետրվարին Մոզդոկում սպանվում է նրա սպա եղբայրը։ 1918 թվականի ապրիլին Մայկոպի տակ, կազակական խուտորներից մեկում, կազմակերպում է ապստամբական կենտրոն, որտեղ սկսում են հավաքվել կարմիրների դեմ մարտերին պատրաստ կազակները։ Նրանց հետ օգնում է կուբանցիներին գրավել Մայկոպը։ 1918 թվականի հոկտեմբերին նրանց հետ միացել է գեներալ Պոկրովսկու զորամասերին։ Գեներալ-լեյտենանտ (30.11.1918): Կազակական աշխարհայացքի համար պայքարի ժամանակ եղել է 2-րդ Կուբանյան կազակական առանձնակի բրիգադի հրամանատար (15.11.1918-11.1919). Կուբանում Գեյմանը եղել է իր ժամանակի բարձրաստիճան կազակական հրամանատարներից մեկը, ով պաշտպանել է Կուբանյան Ռադային, Դենիկինի դեմ պայքարում, առանձին Կուբանյան բանակի ստեղծման գործում։ Լինելով Վրանգելի ռուսական բանակում նա պաշտոն չի ստացել։ Վտարանդիության մեջ է (Սիբիրում) 1920 թվականից։ Հավատարիմ է եղել Ազատ Կազակների ազգային սլացքի նկատմամբ և տպագրվել է նրանց «Ազատ Կազակություն» ռազմական ամսագրում։ Հարավսլավիայի կազակ-էմիգրանտների շրջանում հռչակվել է որպես կազակական անցյալի փայլուն գիտակ, եղել է լավ հեքիթասաց և առանձնանում էր իր կուլտուրականությամբ։ Կազակների խաղաղ և ռազմական կենցաղի թեմաներով Գեյմանը տպագրել է բազմաթիվ հեքիաթներ «Կազակական մտորումներ», «Կազակական Ուղի», «Կազակության ուղիներ» ամսագրերում։
Հիվանդացել է ասթմայով և մահացել կարիքի մեջ, սերբական Վելիկայա Կիկինդա քաղաքի ծերանոցում 1939 թվականին։


== Պարգևներ ==
Սուրբ Գեորգիի 4-րդ դասի շքանշանի ասպետ (1916, մայիսի 23)


== Ծանոթագրություններ ==


== Արտաքին հղումներ ==
Вольная Станица Archived 2013-12-03 at the Wayback Machine.
Гейман, Александр Александрович на сайте «Русская армия в Великой войне»
mirslovarei.com/content_his/gejman-aleksandr-aleksandrovich-34016.html Гейман Александр Александрович
Ալոնա Կիմհի

Ալոնա Կիմհի (եբրայերեն՝ אלונה קמחי‎; հունիսի 20, 1966(1966-06-20), Լվով, Ուկրաինական ԽՍՀ, ԽՍՀՄ), հրեա դերասանուհի և գրող։


== Կենսագրություն ==
1972 թվականին իր ընտանիքի հետ տեղափոխվել է Իսրայել։  Ավարտել է Բեյթ-Ցվի թատերական ակադեմիան։ Աշխատել է որպես մոդել, լրագրող ,խաղացել է թատրոնում, նկարահանվել ֆիլմերում։
Ալոնա Կիմհիի գրական կարիերան սկսվել է 1993 թվականին։ Մինչև 1996 թվականը հրատարակել է մի քանի պիեսներ և մի շարք հոդվածներ։ 1996 թվականից ի վեր Կիմհին հրատարակել է պատմվածքների ժողովածու, երկու գիրք և մեկ գիրք երեխաների համար։ 1993 թվականին դարձել է ACUM մրցանակի դափնեկիր` լավագույն պատմվածքի համար, 1996 թվականին ACUM-ի «Տարվա գիրք» մրցանակի դափնեկիր` «Ես, Անաստասիան եմ» պատմվածքների ժողովածուի համար, Bernstein մրցանակի և ֆրանսիական wizo մրցանակի (Կանանց միջազգային Սիոնիստական կազմակերպություն) փոքրիկ աղջկա մասին ինքնակենսագրական վեպի համար` «Լացող Սյուզանան» (1999), 2001 թվականին` Իսրայելի վարչապետի մրցանակի։
Ալոնա Կիմհիի  գրքերը թարգմանվել են ռուսերեն, անգլերեն, գերմաներեն, ֆրանսերեն, իտալերեն, չինարեն, լեհերեն, թուրքերեն և այլ լեզուներով։
Ալոնա Կիմհին ձախ հայացքների տեր է, նա բացասաբար է վերաբերվում պաղեստինցիների նկատմամբ Իսրայել պետության քաղաքականությանը։
Ալոնա Կիմհին երաժիշտ և կոմպոզիտոր Իզխարա Աշդոտի կինն է, հանդիսանում է նրա մի շարք երգերի հեղինակը։ Նա նաև Միխաել Դորֆմանի զարմուհին է։


== Վիճաբանություն ==
Ալոնա Կիմհին առաջարկել է վառել լրագրող Տուվիա Տանենբաումին, որը լույս է ընծայել «Բռնիր հրեային» գիրքը։ Վերջինս գերմանացի լրագրողի անվան տակ կարողացել է ներթափանցել ձախակողմյան հակաիսրայելական կազմակերպություններ և ձայնագրել հակասեմական և  հակաիսրայելական արտահայտություններ։
Կխիմին իր ֆեյսբուքյան էջում գրել է՝ «Եկել է ժամանակը այրել այդ Տանենբաումին կրակի վրա։ Ես ունեմ մի քանի ընկերներ Լոդում, ովքեր ուրախ կլինեն կատարել սև աշխատանքը Ռիշոն-լե-Ցիոնի ավազներում»։
Ալոնա Կիմհին բավական բուռն է արձագանքել Քնեսեթի 2015 թվականի ընտրությունների արդյունքներին ՝ Facebook-ի իր էջում գրառելով`հաղթող «նեանդերթալցիների»  փրկությունը միայն մահն է։
«Ամեն ժողովուրդ ունի այն կառավարությունը, որին արժանի է։ Կեցցե հիմարությունը, չարությունը և կեղծ գիտակցությունը։ Ցիանիդ խմեցեք, գրողի տարած Նեանդերթալցիներ, դուք հաղթեցիք։ Միայն մահը կփրկի ձեզ՝ ինքներդ ձեզանից»։
Գրառումը էջում մի քանի ժամ է մնացել, որից հետո ջնջվել է։ Ի պատասխան Walla կայքի դիմումի ՝ Կիմհին հայտարարել է, որ այն արվել է «հոգեկան ուժեղ հուզված» վիճակում։ 


== Կարիերան կինոյում ==
Դերասանուհի

Shovrim (1985)
Abba Ganuv (1987), դեր Galia Reshef
Himmo Melech Yerushalaim (1987), դերHamutal
Ko’ach Meshiha (1988)
Rehovot Ha’Etmol (1989), դեր Student
Abba Ganuv II (1989), դեր Galia Reshef
Abba Ganuv III (1991), դեր Galia
Night Terrors (1993), դեր SabinaՍցենարի հեղինակ

Haya O Lo Haya (2003), Իսրաելյան կինոակադեմիայի մրցանակ` «Լավագույն հեռուստատեսային ֆիլմ »անվանակարգում։


== Ծանոթագրություններ ==


== Արտաքին հղումներ ==
Ալոնա Կիմհին bookfestival.eshkol.ru-ում Archived 2007-10-29 at the Wayback Machine.
Ալոնա Կիմհին gif.ru-ում Archived 2019-08-10 at the Wayback Machine.
Ալոնա Կիմհին ithl.org.i-ումl
Ալոնա Կիմհին kinopoisk.ru-ում
«Լացող Սյուզաննան» վեպի ակնարկ(անգլ.)
Ալոնա Կիմհի Լուսնի խավարում
Գարնանային տաճարի Բուդդա

Գարնանային տաճարի Բուդդա (չինարեն՝ 鲁山大佛), աշխարհի ամենաբարձր արձանը։ Պատկերում է Բուդդային։ Գտնվում է Չինաստանի Հենան նահանգի Պինդինշան քաղաքային շրջանի Չժաոցուն բնակավայրում` պետական № 311 մայրուղուց ոչ հեռու։ Արձանը պատրաստ է եղել 2002 թվականին։
Արձանի բարձրությունը 128 մ է` ներառյալ լոտոսի տեսքով 20-մետրանոց պատվանդանը։ Նախատեսվում է պատվանդանը բարձրացնել 25 մ-ով, ինչից հետո արձանի բարձրությունը կկազմի 153 մ։ 2008 թվականի հոկտեմբերի տվյալով բլուրը, որի վրա կանգնեցված է արձանը, նախատեսված է ձևափոխել` դարձնելով երկշերտ, որոնցից վերևինի բարձրությունը կկազմի 15 մ։ Դրանից հետո արձանի ընդհանուր բարձրությունը կհասնի 208 մ-ի։
Արձանի սեղծման նախագիծը հայտարարվել էր անմիջապես այն բանից հետո, երբ հնդկա-բրիտանական համագործակցության արդյունքում Ուտար Պրադեշում սկսվել էր Մայտրեյայի արձանի կառուցումը։ Այն պետք է դառնար աշխարհի ամենաբարձր արձանը (152 մ)։

Ծրագրի ընդհանուր արժեքը կազմում է 55 միլիոն դոլար, որից 18 միլիոնը բաժին է ընկնում արձանին։ Սկզբոմ նախատեսվում էր, որ արձանը պետք է բաղկացած լինի պղնձից ձուլված 1100 մասերից` 1000 տ ընդհանուր քաշով։ Բուդդայի արձանի կառուցման նախագիծը հայտարարվեց անմիջապես այն բանից հետո, երբ թալիբները պայթեցրին Բուդդայի բամիանական արձանները Աֆղանստանում։ Չինաստանը դատապարտեց բոդդայական ժառանգության համակարգված ոչնչացումը Աֆղանստանում։
Գարնանային տաճարի Բուդդան իր անունը ստացել է տաճարի անունից, որը գտնվում է Տյանժույ հիդրոթերմալ հանքավայրերի մոտակայքում։ Նշենք, որ ջուրը ժայթքում է 60°С ջերմաստիճանում և հայտնի է իր բուժիչ հատկություններով։ Ֆոշան տաճարը, որ կառուցվել է Տան դինաստիայի օրոք, գտնվում է Վիշապի գլուխ կոչվող բարձունքի վերին մասում։ Նրա բրոնզե զանգը կշռում է 116 տ։


== Պատկերասրահ ==


== Ծանոթագրություններ ==


== Արտաքին հղումներ ==
Վիքիպահեստում կան Գարնանային տաճարի Բուդդա թեմայով մեդիաֆայլեր
ԴՔՖ սինթազ

ԴՔՖ սինթազ (1-Դեզօքսի-D-քսիլուլոզ-5-ֆոսֆատ սինթազ, ՖՀ 2.2.1.7), ֆերմենտ, որը կատալիզում է հետևյալ ռեակցիան

Թիամին պիրոֆոսֆատը (TPP) այս ռեակցիայի կոֆակտորն է։


== Արտաքին հղումներ ==
US National Library of Medicine
Աստերոիդների ցանկ (80701-80800)

Աստերոիդների ցանկ (80601-80700)  • Աստերոիդների ցանկ  • Աստերոիդների ցանկ (80801-80900)
 Աստերոիդների ցանկ (80601-80700)  • Աստերոիդների ցանկ  • Աստերոիդների ցանկ (80801-80900)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Ամառը Բադենում

«Ամառը Բադենում» (ռուս.՝ Лето в Бадене), Լեոնիդ Ցիպկինի վավերագրական վեպը, որում միահյուսված են Ֆյոդոր Դոստոևսկու և նրա կնոջ՝ Աննա Դոստոևսկայայի 1867 թվականին Մոսկվայից Գերմանիա կատարած ճանապարհորդության պատմությունը հեղինակի մտորումների հետ։ Պատումի յուրահատուկ ոճը ազդեցություն ունեցավ գիտակցության հոսքի մոդեռնիստական տեխնիկայի վրա։ Վեպը բաղկացած է 11 պարբերությունից և օգտագործված է 35 վերջակետ։
Վեպը գրվել է 1977-1981 թվականներին։


== Հայերեն հրատարակություններ ==


=== Առաջին հրատարակություն ===
Վեպը հայերեն առաջին անգամ հրատարակվել է 2015 թվականին Վարդան Ֆերեշեթյանի թարգմանությամբ, «Ակտուալ արվեստ» հրատարակչության FERESH մատենաշարով։ 204 էջ։


=== Երկրորդ հրատարակություն ===
Վեպը հայերեն երկրորդ անգան հրատարակվել է 2016 թվականին Լեռնիկ Դալլաքյանի թարգմանությամբ, «Անտարես» հրատարակչության «Օտար գիր» մատենաշարով։ 208 էջ։


==== Երկրորդ հրատարակության հանձնարարականը ====
Լեոնիդ Ցիպկինի «Ամառը Բադենում» փաստավավերագրական վեպը համարվում է «վերջին հիսնամյակում տպագրված ամենահանճարեղ անհայտ ստեղծագործությունը»։ Այն պատմում է Ֆյոդոր Դոստոևսկու ճանապարհորդությունը դեպի Գերմանիա կնոջ՝ Աննայի հետ՝ միահյուսված հեղինակի դատողություններով ու մեկնաբանություններով, ով նույն ճանապարհն անցնում է գրեթե հարյուր տարի անց։


== Արտաքին հղումներ ==
Հատված վեպից Գրանիշում
Դոստոեւսկու թուլությունները և «Ամառը Բադենում» (վեպի մասին զրույց Զավեն Բոյաջյանի հետ)


== Ծանոթագրություններ ==
(7223) Դոլգոռուկիյ

(7223) Դոլգոռուկիյ (անգլ.՝ Dolgorukij), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 14-ին Լյուդմիլա Ժուրավլյովայի և Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,350156 ա. մ., առավելագույնը մոտենում է 1,9364 ա. մ. հեռավորության վրա և հեռանում 2,7639 ա. մ.։ Արեգակի շուրջ մեկ ամբողջական պտույտ է կատարում 1315,96 երկրային օրվա ընթացքում, իր ուղեծրով շարժվելով միջինում 0,273564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7223) Դոլգոռուկիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիլոսովո

Սիլոսովո (ռուս.՝ Силосово, բաշկիրերեն՝ Силасау), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստլնոդարի-Սյուդ (կանտոն)

Կաստլնոդարի-Սյուդ (ֆր.՝ Castelnaudary-Sud), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 1999 թվականի մարդահամարի կանտոնի բնակչությունը 14815 մարդ էր։Կանտոնի համարը 1110 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կոմարովո (գյուղ, Բոգորոդսկի շրջան)

Անվան այլ կիրառումների համար տե՛ս՝ ԿոմարովոԿոմարովո (ռուս.՝ Комарово), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահրամ Պահլավունի

Վահրամ Պահլավունի (965 - 1045, Դվին, Դվինի ամիրայություն), հայ ռազմական և պետական գործիչ, զորավար, անթիպատ պատրիկ, Իշխանաց իշխան (982-1021), Հայոց սպարապետ (1021-1045)։
Գրիգոր Համզայի և Շուշանի որդին, Գրիգոր Մագիստրոսի հորեղբայրը, Պահլավունիների իշխանական տոհմից։ Կառուցել է նշանավոր Մարմաշենի վանքային համալիրը և Ամբերդի Վահրամաշեն եկեղեցին։


== Կենսագրություն ==
Հովհաննես-Սմբատի և Աշոտ Դ-ի մահից հետո ղեկավարել է պայքարը Անին ուժով գրավել ցանկացող բյուզանդական բանակների դեմ, կազմակերպել է Աշոտի որդի Գագիկ Բ-ին Բագրատունյաց գահի վրա հաստատելը, դեմ է եղել երիտասարդ արքայի Բյուզանդիա մեկնելուն։ Անին Բյուզանդիայի կողմից նվաճվելուց հետո (1045 թ.) ութսունամյա զորավարը զենքը ձեռքին դարձյալ կռվել է հայրենի երկիրը ավերող մի այլ թշնամու՝ Դվինի էմիր Աբու-լ-Ասվարի դեմ։ Հենց այդ մարտում սպանվել է իր Գրիգոր որդու հետ միասին 1046 թ. կամ 1047 թ.։
Բագրատունյաց Հայաստանի արքունիքում զբաղեցրել է բարձր պաշտոններ, եղել է Հայոց իշխանաց իշխան (980-ական թվականներին մինչև 1020-ական թվականները)», այնուհետև՝ Հայոց սպարապետ։ Ատրպատականի ամիրա Մամլանի դեմ հայ-վրացական միացյալ ուժերի պայքարում գլխավորել է հայոց զորքերը։ Պետական ծառայության դիմաց Բագրատունի թագավորներից տիրույթներ է ստացել Շիրակում, Արագածոտնում, կառուցել Մարմաշենի գլխավոր եկեղեցին (988-1029 թվականներին) և Ամբերդի եկեղեցին (1026 թվականին)։ Վարել է Բագրատունյաց կենտրոնական իշխանության ամրապնդման և ավատատիրական խռովությունների ճնշման քաղաքականություն։ Հայոց Հովհաննես-Սմբատ թագավորի մահից (1041 թվականին) հետո մերժել է Վեստ Սարգսի գահակալական հավակնությունները և օժանդակել Գագիկ Բ-ի գահ բարձրանալուն։ Փորձել է խոչընդոտել վերջինիս այցը Կոստանդնուպոլիս՝ հասկանալով, որ բյուզանդական արքունիքը դավադրություն է նյութում Հայոց արքայի դեմ։ Ըստ Արիստակես Լաստիվերցու՝ Հայոց բանակը՝ Վահրամ Պահլավունու գլխավորությամբ, Անիի մատույցներում չորս անգամ ետ է մղել այն նվաճել փորձող բյուզանդական բանակը։ Անին Բյուզանդիային անցնելուց (1045 թվական) հետո Վահրամ Պահլավունի մասնակցել է կատապան Միքայել Իասիտեսի՝ Դվինի ամիրա Աբուլ-Ասվարի դեմ կազմակերպած արշավանքին և Գրիգոր որդու հետ զոհվել է մարտի ժամանակ։ Թաղված է Մարմաշենի վանքում։


== Գրականություն ==
Ակինյան Ն.,Պահլաւունի եւ Լամբրոնի Հեթումեանց ազգաբանութիւնը, Ա. Պահլաւունիք, ՀԱ, 1954, համար 1-6։


== Աղբյուրներ ==
Արիստակես Լաստիվերցի, Պատմություն, թարգմանությունը՝ Վ. Ա. Գևորգյանի, Երևան, 1971։
Խիլա (անձնանուն)

Խիլա, հայկական իգական անուն։ Առաջացել է հայերեն խիլա՝ «նվեր» բառից։ Որպես անձնանուն հիշատակվել է մեկ անգամ անթվական մի հիշատակարանում, որը գրված է 1490 թվականից ուշ։


== Ծանոթագրություններ ==
Բասինովկա

Բասինովկա (ռուս.՝ Басиновка, բաշկիրերեն՝ Баҫыу), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 147 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլադիատոր (ֆիլմ, 1992)

Անվան այլ կիրառումների համար տե՛ս՝ Գլադիատոր (այլ կիրառումներ)«Գլադիատոր» (1992), ամերիկական կինոֆիլմ, որ նկարահանվել է ռեժիսոր Ռուդի Հերինգտոնի կողմից 1992 թվականին և արժանացել է սուր քննադատության։


==== Ֆիլմի կարգախոսը՝ ====
«Nobody owns Tommy Riley. Nobody.»(Թոմի Ռայլին ոչ միկին չի պատկանում։ Ոչ ոքի:)
«Against all odds, they became friends. Against their will, they became opponents.»(Չնայած բոլոր դժվարություններին՝ նրանք դարձան ընկերներ։ Իրենց կամքին հակառակ նրանք թշնամիներ դարձան:)


== Սյուժե ==
Ֆիլմը բռնցքամարտի և այն մասին, թե ինչպես են կոտրվում կյանքեր։
Թոմի Ռայլին իր դպրոցի լավագույն բռնցքամարտիկներից մեկն է։ Այդ մարզաձևում ունեցած ունակությունները նրան շատ են պետք գալիս այն ժամանակ, երբ հայրը մեծ գումար է տանուլ տալիս։ Մի անգամ նրան նկատում է սպորտային գործակալը, ով այնքան էլ լավ չէր հասկանում նպատակին հասնլու միջոցներից, և առաջարկում է արագ փող աշխատել։ Չնայած Թոմին չէր ուզում խառնվել այդ ամենին, նա համաձայնում է՝ հույս ունենալով վճարել հոր պարտքերը։ Շուտով նա ընկնում է Ջիմի Հորնի թակարդը, ով կազմակերպում էր կաշառված ու ընդհատակյա մարտեր։ Օգտագործելով բռնցքամարտիկներին՝ նա դառնում է ավելի հարուստ ու ավելի լկտի։ Այդ ժամանակ Թոմին ծանոթանում է Լինկոլնի հետ, ով այդ ուղին ընտրել էր աղքատությունից դրդված, ինչպես նաև Ռոմանոի հետ, ով փորձում էր բռնցքամարտի միջոցով փող վաստակել հոր աճյունը հայրենի Կուբա տեղափոխելու համար։ Շուտով Ռոմանոն հիվանդանոց է ընկնում շատ մեծ վնասվածքներով, իսկ Հորնը մրցույթ էր հայտարարել, որտեղ 2 ընկերները պետք է իրար հետ կռվեին։ Հորնը ստիպված է լինում դուրս գալ ռինգ։


== Դերերում ==
Ջեյմս Մարշալ (James Marshall) - Թոմ Ռայլի
Քյուբա Գուդինգ (Cuba Gooding, Jr.) - Աբրահամ Լինկոլին Հեյնս
Ռոբերտ Լոջա (Robert Loggia) - Պոչուկա Ջեկ
Օսի Դեվիս (Ossie Davis) - Նոյ
Կարա Բուանո (Cara Buono) - Դաուն
Ջոն Սեդա] (Jon Seda) - Ռոմանո
Տ. Ի. Ռաշել - Սպիտս (Ներոյ)
Դեբրա Սենդլունդ (Debra Sandlund) - Շարլեն
Բրայան Դենեհի (Brian Dennehy) - Ջիմի Հորն


== Ծանոթագրություններ ==
Դիմիտր Օվչարով

Դիմիտր Սավով Օվչարով (բուլղար․՝ Димитър Савов Овчаров, 28 ապրիլի, 1931, Սոֆիա, Բուլղարիայի թագավորություն - 23 մայիսի, 2013, Սոֆիա, Բուլղարիա), բուլղարացի հնագետ և արվեստագետ, ով զբաղվել է միջնադարյան պատմության, հնագիտության, արվեստի ու մշակույթի ուսումնասիրությամբ։ Ղեկավարել է հնագիտական արշավախմբեր Պրեսլավում ու Պլիսկայում։
Դիմիտր Օվչարովի որդին է հնագետ Նիկոլայ Օվչարովը, ով միջնադարյան պատմության մասնագետ է։


== Կենսագրություն ==
Դիմիտր Օվչարովը ծնվել է 1931 թվականի ապրիլի 28-ին Սոֆիա քաղաքում։ Սովորել է Սոֆիայի համալսարանի պատմության ֆակուլտետի հնագիտության բաժնում։ Համալսարանն ավարտել է 1956 թվականին։ 1956 թվականից մինչև 1959 թվականը Դիմիտր Օվչարովն աշխատել է Վելիկո Տիռնովոյի պատմության շրջանային թանգարանի «Վերածնունդ» բաժանմունքում։ 1960 թվականին դարձել է Տիրգովիշտե քաղաքում գտնվող շրջանային թանգարանի տնօրեն։ Դիմիտր Օվչարովն ու նրա կինը՝ Մարիան, եղել են Տիրգովիշտեում թանգարանային գործի հիմնադիրները՝ թանգարանը դարձնելով մշակութային առանձին ինստիտուտ։ 1968-1974 թվականներին Դիմիտր Օվչարովը՝ որպես գիտական աշխատակից, աշխատել է Սոֆիայի Ռազմա-պատմական ազգային թանգարանում, իսկ 1974-2001 թվականներին եղել է ավագ գիտաշխատող Հնագիտական թանգարանում ու Բուլղարիայի գիտությունների ակադեմիայի թանգարանում (1983-1993 թվականներին՝ միջնադարյան հնագիտության բաժնի ղեկավար)։ 20 տարի Դմիտրի Օվչարովը եղել է «Հնաբանություն» ամսագրի խմբագիր (1993-2001 թվականներին եղել է ամսագրի գլխավոր խմբագիրը)։ 2003 թվականից մինչև իր կյանքի վերջը Դիմիտր Օվչարովը եղել է «Паметници Реставрация Музеи» ամսագրի խմբագրական խորհրդի անդամ։ 1992-1993 թվականներին նա եղել է Հնագիտության ազգային ինստիտուտի տնօրեն։
Դիմիտր Օվչարովն զբաղվել է միջնադարյան պատմության, հնաբանության, արվեստի ու մշակույթի ուսումնասիրությամբ։ Ընդհանուր հնագիտություն, հին բուլղարական մշակույթ և կրոն, միջնադարյան արվեստ է դասավանդել Սոֆիայի համալսարանում, Սլավոնական համալսարանում, Նոր բուլղարական համալսարանում և Գեղարվեստի ազգային ակադեմիայում։ 2011 թվականի նոյեմբերի 4-ին Դիմիտր Օվչարովն ստացել է Տիրգովիշտեի պատվավոր քաղաքացու կոչում։
Դիմիտր Օվչարովը մահացել է երկարատև հիվանդությունից հետո՝ 2013 թվականի մայիսի 23-ին, Սոֆիայում։


== Մատենագրություն ==
Ранновизантийска култура по българските земи IV — VI век, 2008, ISBN 9789545167935
Fünfzehn Schätze aus bulgarischen Ländern, 2003, ISBN 9549308081
Кракра Пернишки в битка за България, 2005, ISBN 9549942805
Петнадесет съкровища от българските земи, 2003, ISBN 9549308049


== Ծանոթագրություններ ==
Իտալական ֆոնդային բորսա

Իտալական ֆոնդային բորսա (Borsa Italiana S.p. A., ISE), հիմնական իտալական բորսան է, տեղակայված է Միլանում։ Բացվել է 1808 թվականին, մտնում է Borsa Italiana Group կորպորացիայի կազմի մեջ, որի բաժնետերերի շարքում են միջազգային և խոշորագույն իտալական բանկեր։ Հիմնական ինդեքսը՝ FTSE/MIB -ն, արտացոլում է բորսայում վաճառվող խոշորագույն 40 ընկերությունների բաժնետոմսերի արժեքը։ Այդ ցուցակը պարբերաբար վերանայվում է, և նրանց ընդհանուր կապիտալիզացիան կազմում է ամբողջ բորսայի 80%-ը։ Ցերեկային առևտրի ընդհանուր ծավալի ռեկորդը բորսայում հաստատվել է 2000 թ. մարտի 17-ին՝ 8,03 մլրդ. եվրո։


== Ծանոթագրություններ ==


== Արտաքին հղումներ ==
Բորսայի պաշտոնական էջը
Շչերբաչիխա (գյուղ, Վոսկրեսենսկի շրջան)

Շչերբաչիխա (ռուս.՝ Щербачиха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարկինո

Տարկինո (ռուս.՝ Таркино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
I'll Be Your Man

«I'll Be Your Man», բրիտանացի երաժիշտ Ջեյմս Բլանտի երրորդ ստուդիական ալբոմի՝ Some Kind of Trouble-ի չորրորդ սինգլ։ Սինգլը որպես թվային նյութ թողարկվել է 2011 թվականի մայիսի 23-ին, իսկ որպես ֆիզիկական սինգլ՝ 2011 թվականի սեպտեմբերի 9-ին։ Երգի տեսահոլովակը թողարկվել է 2011 թվականի մայիսի 26-ին։


== Երգացանկ ==


=== Մեծ Բրիտանիական սինգլ/ Պրոմո CD սինգլ ===
"I'll Be Your Man" (Single Version) - 3:36


=== Գերմանական CD սինգլ ===
"I'll Be Your Man" (Single Version) - 3:36
"I'll Be Your Man" (Album Version) - 3:32
"This Love Again" - 2:56
"I'll Be Your Man" (Video)


== Հիթ-շքերթներ ==


== Թողարկման պատմություն ==


== Ծանոթագրություններ ==
Դեկատուր շրջան (այլ կիրառումներ)

Դեկատուր շրջան, կարող է վերաբերել՝

Դեկատուր շրջան - ԱՄՆ Այովա նահանգի 99 վարչական միավորներից մեկը
Դեկատուր շրջան - ԱՄՆ Թենեսի նահանգի 95 վարչական միավորներից մեկը
Դեկատուր շրջան - ԱՄՆ Ինդիանա նահանգի 92 վարչական միավորներից մեկը
Դեկատուր շրջան - ԱՄՆ Կանզաս նահանգի 105 վարչական միավորներից մեկը
Chained to the Rhythm

«Chained to the Rhythm» (հայերեն՝ Միացիր ռիթմին), Քեթի Փերրիի ձայնագրած երգը նրա չորրորդ ստուդիական ալբոմից։ Երգի ձայնագրմանը մասնակցել է ճամայկացի երգիչ Սկիպ Մարլին։ Երգը թողարկվել է 2017 թվականի փետրվարի 10-ին։


== Նախապատմություն և թողարկում ==
2016 թվականի օգոստոսին Փերրին հայտարարել է, որ ինքը ձգտում է ստեղծել նյութ, որը «միավորում է, կապում և ոգեշնչում», նաև հայտարարել է, որ մեծ հաճույք է ստանում, երբ աշխատում է նոր նյութի վրա՝ փորձարկելով, փորձելով տարբեր ոճեր և ժանրեր։ Նոր շրջափուլի պաշտոնական սկիզբը կարելի է համարել երգչուհու ինստագրամյան հրապարակումը, որում երգչուհին ներբեռնել է իր լուսանկարը նոր կերպարում և նկարագրել «Կյանքը զրոյից», որից հետո ձայնագրման ստուդիան պաշտոնապես հայտարարեց, որ Քեյթին ելույթ կունենա 2017 թվականի փետրվարի 12-ին կայանալիք «Գրեմմի» մրցանակաբաշխության ժամանակ նոր երգով։ Փետրվարի 7-ին սկսեց գործել պրոմո-ընկերություն ԱՄՆ-ում. ստեղծվել են ցուցատախտակներ, որում նշանակված է եղել երգի թողարկման ամսաթիվը՝ 2017 թվականի փետրվարի 10-ին։ Նաև որպես պրոմո աշխարհի շատ այլ քաղաքներում տեղադրվել են դիսկո-գնդեր, որոնցից ականջակալների օգնությամբ կարելի էր լսել նոր երգից մի հատված։


== Երաժշտական տեսահոլովակ ==
2017 թվականի փետրվարի 18-ին Փերրին թողարկել է իր նոր տեսահոլովակի նախնական տարբերակը Թվիթթերում իր ալտեր-էգոյի՝ Քեթի Բեթ Փերիի էջում։ Փետրվարի 21-ին YouTube-ում երգչուհու պաշտոնական VEVO ալիքով կայացել է տեսահոլովակի պրեմիերան, որի ռեժիսորն է Մեթյու Կալլենը։ Տեսահոլովակի նկարահանումները անցկացվել են Կալիֆոռնիայում՝ Six Flags Magic Mountain թեմատիկ պարկում։


== Առևտրական հաջողություններ ==
Երգը դեբյուտացվել է #4 հորիզոնականում «Billboard Hot 100» հիթ-շքերթում՝ առաջին շաբաթում ԱՄՆ-ում վաճառվելով 108,000 մաքուր օրինակով։ Դա երգչուհու տասչորսերորդ երգն է, որն ընդգրկվել է այդ հիթ-շքերթի լավագույն տասնյակում։ Նաև երգը դարձել է Փերրիի երրորդ ամենալավ «դեբյուտանտը» հիթ-շքերթում՝ զիջելով միայն «Part of Me» և «California Gurls» երգերին, որոնք զբաղեցրել են համապատասխանաբար առաջին և երկրորդ հորիզոնականները։
Նաև երգը դեբյուտավել է Ավստրալիայի հիթ-շքերթի 4-րդ հորիզոնականում, Ֆրանսիայի 8-րդում, Նոր Զելանդիայում 9-րդում, Մեծ Բրիտանիայում՝ 7-րդում, Մեքսիկայում՝ 26-ում, իսկ Կանադայում՝ 25-ում։


== Կենդանի կատարումներ ==
Փետրվարի 12-ին Քեյթի Փերրին ելույթ է ունեցել «Գրեմմիի» 59-րդ մրցանակաբաշխության ժամանակ, շատ քննադատներ նշել են, որ երգի կատարման մեջ կա հստակ քաղաքական բողոք։ Բացի այդ Քեթին և Սկիպ Մարլին ելույթ են ունեցել «BRIT Awards» մրցանակաբաշխության ժամանակ փետրվարի 22-ին։ Ելույթի ժամանակ հայտնվել են հսկայական կմախքներ Դոնալդ Թրամփի և Թերեզա Մեյի տեսքով։ Այդ ելույթը արդեն բացահայտորեն անվանեցին «քաղաքական մարտահրավեր», սակայն Փերրին ոչ մի կերպ չի մեկնաբանում իր ելույթների սիմվոլիզմը։ Մարտի 5-ին ելույթ է ունեցել «iHeartRadio Music Awards» մրցնակաբաշխության ժամանակ։


== Երգացանկ ==
Digital download"Chained to the Rhythm" (featuring Skip Marley) – 3:57Digital download (Hot Chip Remix)"Chained to the Rhythm" (Hot Chip Remix) – 5:42Digital download (Oliver Heldens Remix) "Chained to the Rhythm" (Oliver Heldens Remix) - 4:37CD Single"Chained to the Rhythm" (featuring Skip Marley) – 3:58
"Chained to the Rhythm" (Instrumental) – 3:57


== Հիթ-շքերթներ ==


== Հավաստագրեր ==


== Ծանոթագրություններ ==
Կորժիկ

Կորժիկ, ալյուրով պատրաստված հրուշակեղեն արտադրանք, որպես կանոն, կլոր ձևով։ Կորժիկների տեսականերն են՝ կաթով, շաքարով, նուշով, չամիչով, կակաչով, ուկրաինական՝ բատուրինական և կակաչով։


== Տեսակներ ==


==== Կաթնային ====
Պատրաստվում է քաղցրաբլիթի խմորի տեխնոլոգիայով՝ քիմիական փխրեցուցիչով։
Խմորը պատրաստվում է հում նյութի մեթոդով․ նախ կաթից, ձվից և շաքարից պատրաստվում է հեղուկ խառնուրդը։ Ավելացնում են նրան վանիլին, սերուցքային մարգարին և ալյուր (սոդայի հետ խառնած և մաղած))։ Խմորը խառնում են 10-15 րոպեի ընթացքում։ Գրտնակում են 6-7 մմ հաստությամբ։
95 մմ տրամագծով կլոր բլիթները կտրվում են կաղապարի միջոցով։ Տեղադրում են դրանք յուղաթերթի վրա և թխում 10-15 րոպե 190-200 °C ջերմաստիճանում։ Ողջ արտադրանքը 81-83 գրամ է, խոնավությունը՝ 14.5 %։


==== Բատուրինական ====
Անվանվել է Ուկրաինայի Բատուրին գյուղի անունով։
Եփած ձվի դեղնուցները խառնում են հում ձվի դեղնուցների հետ, ավելացնում են կարագ, թթվասեր, շաքարավազ, չոր սպիտակ գինի և խառնում։ Փոքր չափաբաժիններով ավելացնում են ալյուր և մանրացրած ընկույզ։ Խմորը գրտնակում են 1 սմ հաստությամբ և կտրում կլոր կորժիկներ։ Դրանք տեղադրում են յուղաթերթի վրա, պատարաքաղով ձևավորում, վրան քսում դեղնուց և շաղ տալիս շաքարի և ընկույզի խառնուրդ։ Թխում են մինչև կարմրելը։


==== Կակաչով (ուկրաինական) ====
Ուկրաինական խոհանոցի արտադրանք։
Կակաչի կաթի պատրաստում՝ կակաչի սերմերը լցնում են եռացող ջրի մեջ և թողնում, որ ուռչեն։ Ավելորդ ջուրը քամում են, կակաչը չորացնում են անձեռոցիկի վրա։ Մանրացնում են հավանգով՝ վրան փոքր չափաբաժիններով եռացրած ջուր լցնելով։ Ավելացնում են շաքար կամ մեղր։
Ալյուրից, սոդայից, ձվից, կարագից և շաքարից պատրաստում են պինդ խմոր։ Գրտնակում են 0.5 սմ հաստությամբ շերտով, կտրում են քառակուսիներով և ձևավորում պատառաքաղով։ Թխելում են, թողնում են սառչի, կտրում են երկայնքով և լցնում վրան կակաչի կաթով և մեղրով խառնուրդը։


== Ծանոթագրություններ ==


== Գրականություն ==
Коржики // Товарный словарь. Том 9 / Гл. ред. И.А. Пугачёв. — М.: Госторгиздат, 1961.
Бутейкис Н.Г., Кенгис Р.П. Коржики сахарные, молочные (изделия из пряничного теста) // Приготовление мучных кондитерских изделий. — М.: Экономика, 1965. — С. 100—107. — 252 с.
Кенгис Р.П. Коржики с изюмом, миндальные, сахарные, с маком // Домашнее приготовление тортов, пирожных, печенья, пряников, пирогов. — М.: Лёгкая и пищевая промышленность, 1982. — С. 165—167. — 240 с.
Грицак Е.Н. Батуринские коржи // Современная украинская кухня. — 2008. — С. 243—244.
Похлёбкин В.В Коржи маковые. Коржики батуринские (украинская кухня) // Национальные кухни наших народов. — М.: Лёгкая и пищевая промышленность, 1983. — С. 75. — 304 с.